turjo4nis/wikipedia-bn-dump-20250701 huggingface dataset:
লুকা ছুপি

লুকা ছুপি (; ) ২০১৯ সালের লক্ষ্মণ উটেকর পরিচালিত ভারতীয় প্রণয়ধর্মী কৌতুক চলচ্চিত্র, যেখানে মূল ভূমিকায় অভিনয় করেছেন কার্তিক আর্যন এবং কৃতি স্যানন। চলচ্চিত্রটির কাহিনী শুরু হয় একজন টেলিভিশন প্রতিবেদক যিনি একজন একগুঁয়ে মেয়ের সাথে একসাথে থাকা শুরু করেন।

চলচ্চিত্রটির প্রধান চিত্রগ্রহণ ২০১৮ সালের আগস্ট শুরু হয় এবং বিশ্বে চলচ্চিত্রটি ১২৬ কোটি রুপির অধিক ব্যবসা করে।

প্রেক্ষাপট
চলচ্চিত্রটির কাহিনী শুরু হয় একজন টেলিভিশন প্রতিবেদকের প্রশ্নের উপর, যার মূলে রয়েছে তারকা নাজিম খানের বিয়ে ছাড়াই একত্রে বাস। এরপর এটির কাহিনী মথুরায় চলে যায়, যেখানে বিষ্ণু ত্রিবেদী বিয়ে ছাড়া একত্রে বাস বন্ধ করার জন্য আন্দোলন শুরু করেন। উনি ওনার শহরের স্থানীয় সংবাদ অফিসে যায় ওনার মেয়ে রেশমিকে নিয়ে, তাকে ইন্টারশিপ দেওয়ার জন্য। ঐখানে চ্যানেলের মূল সম্পাদক তাকে চ্যানেলের তারকা প্রতিবেদক গুড্ডু শুক্লার সাথে পরিচয় করিয়ে দেয়।

অভিনয়
কার্তিক আর্যন - বিনোদ গুড্ডু শুক্লা, শকুন্তলা ও বদ্রিপ্রসাদের ছেলে; বরুণ এবং বিকাশের ভাই; রেশমির স্বামী
কৃতি স্যানন - রেশমি ত্রিবেদী, সাবিত্রী এবং বিষ্নুর মেয়ে; গুড্ডু শুক্লার স্ত্রী
অপারশক্তি খুরানা - আব্বাস শেখ, গুড্ডু এবং রেশমির বন্ধু
পংকজ ত্রিপঠি - বাবুলাল, জানকীর ভাই; বরুণ এর দুলাভাই
বিনয় পাঠক - বিষ্ণু ত্রিবেদী, সাবিত্রীর স্বামী; রেশমির বাবা
অতুল শ্রীবাস্তব - বদ্রিপ্রসাদ শুক্লা,শকুন্তলার স্বামী; গুড্ডু, বিবেক ও বিকাশের বাবা
অল্কা আমিন - শকুন্তলা শুক্লা
হিমান্সু কোহলি - বিকাস শুক্লা
বিশ্বনাথ চট্টোপাধ্যায় - বরুণ শুক্লা
নেহা শ্রফ - জানকি শুক্লা
অজিত সিং - শ্রীকান্ত ত্রিবেদী 
বিমি মেহতা - সাবিত্রী ত্রিবেদী 
অরুন সিং কুশুয়াহা - ছটু 
মাস্টার সোমনাথ - চিকু 
স্বপ্না স্বান্ড - মিসেস শ্রীবাস্তব 
অভিনব শুক্লা - নাজিম খান, চলচ্চিত্র অভিনেতা
 নাভিল সিং - পণ্ডিত

প্রযোজনা 
মুখ্য ফোটোগ্রাফি তাদের ব্যানারে সিনেমা শুরু করে ১ আগস্ট ২০১৮ সালে গোয়ালিয়র এ এবং শেষ করে সেপ্টেম্বর ২০১৮ তে মথুরায় এবং সিনেমা মুক্তি পায় ১লা মার্চ ২০১৯ এ। বলিউড হাঙ্গামা তাদের নিউজ এ সিনেমার এস্টিমেট বাজেট উল্লেখ করে ২৫ কোটি ভারতীয় টাকার।
তারপর সিনেমার প্রিন্ট এবং বিজ্ঞাপনি বার্তা দিয়ে, বক্স অফিস ইন্ডিয়া সিনেমার এস্টিমেট বাজেট নির্ধারণ করে ৩৪ কোটি ভারতীয় টাকা।

বাজারজাত এবং মুক্তি
সিনেমার প্রথম পোস্টার মুক্তি পায় ২৩ জানুয়ারি ২০১৯ সালে এবং ট্রেইলার মুক্তি পায় ২৪ জানুয়ারি ২০১৯ সালে।

প্রোডিউসার দীনেশ ভিজান পুলওয়ামা এটাক এর জন্য পাকিস্তানে চলচ্চিত্রটি মুক্তি দিতে নিষেধ করেন।১৯ এপ্রিল ২০১৯ সালে সিনামাটি থিয়েটারে মুক্তির ৫০ দিন পূর্ণ করে।

টেলিভিশন প্রিমিয়ার
লুকা ছুপি বছরের ৩য় সর্বোচ্চ ১.২৫ কোটি ইম্প্রেশন পেয়েছে।

হোম ভিডিও
লুকা ছুপি জুন ২০১৯ হতে নেটফ্লিক্স এবং জিও সিনেমায় (বিওডি) পাওয়া যাবে।

সাউন্ডট্র্যাক

বক্স অফিস
চলচ্চিত্রটি মুক্তির প্রথম দিনে ৮.০১কোটি রুপি আয় করে এবং বছরের ৪র্থ সর্বোচ্চ প্রথম দিনের আয়কারি সিনেমা হয়ে যায়। সিনমাটি ২য় এবং ৩য় দিনে যথাক্রমে ১০.০৮কোটি রুপি এবং ১৪.০৪কোটি রুপি আয় করে। চলচ্চিত্রটি প্রথম সপ্তাহে ৩২.১৩ কোটি রুপি আয় করে। চলচ্চিত্রটি বিশ্বে ১২৬.১৩ কোটি রুপি আয় করে এবং বক্স অফিস ইন্ডিয়া একে অর্থনৈতিকভাবে সফল ঘোষণা করে।

সিকুয়েল 
চলচ্চিত্রটির পরবর্তী কিস্তি লুকা ছুপি ২ ২০২০ সালে মুক্তি পাবার কথা ছিল, তবে কোভিড-১৯-এর কারণে এই প্রজেক্ট আর সম্পন্ন হয়নি।

তথ্যসূত্র

বহিঃসংযোগ
 

হিন্দি ভাষার চলচ্চিত্র
২০১৯-এর চলচ্চিত্র
২০১০-এর দশকের হিন্দি ভাষার চলচ্চিত্র
ভারতীয় বন্ধু সম্পর্কিত চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
২০১৯-এর প্রণয়ধর্মী হাস্যরসাত্মক চলচ্চিত্র
করিম জুট মিলস লিমিটেড

করিম জুট মিলস লিমিটেড বাংলাদেশের ঢাকা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল।

অবস্থান 
বাংলাদেশের মধ্যাঞ্চলের ঢাকা বিভাগের ঢাকা জেলার ডেমরায় এই শিল্প প্রতিষ্ঠানটি অবস্থিত।

ইতিহাস 
এই শিল্প প্রতিষ্ঠানটি ১৯৫৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

অবকাঠামো 
এই বৃহদায়তন শিল্প-কমপ্লেক্সটি ৫০.৬৮০৬ একর জায়গা জুড়ে অবস্থিত।

কর্মরত শ্রমিক ও ব্যবস্থাপনা 
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৩,৬৪২ জন (২,২১৫ জন স্থায়ী) শ্রমিক, ১৫৩ জন কর্মচারী ও ৯৫ জন কর্মকর্তা নিয়োজিত রয়েছে।

উৎপাদন ক্ষমতা 
এই মিলে রয়েছে ২৩৬ হেসিয়ান, ২২২ সেকিং ও ৬২ সিবিসি লুম এবং গড়ে এর মাসিক উৎপাদন ক্ষমতা ২৮৩.২৫ মেট্রিক টন হেসিয়ান, ৭৯৯.২৫ মেট্রিক টন সেকিং ও ১৪৮.৭৫ মেট্রিক টন সিবিসি লুম।

উৎপাদিত পণ্য 
 কাপড়
 থলে।

আরও দেখুন 
 বাংলাদেশ পাটকল করপোরেশন;
 বাংলাদেশের পাটকলগুলোর তালিকা।

তথ্যসূত্র

বহিঃসংযোগ 
 করিম জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।

১৯৫৪-এ প্রতিষ্ঠিত
বাংলাদেশের পাটকল
বৈদেশিক মুদ্রা বাজার

বৈদেশিক মুদ্রা বাজার (সংক্ষেপে ফরেক্স বা এফএক্স) বিশ্বব্যাপী মুদ্রা বিনিময় ও বিনিময় হার নির্ধারণের বাজারকে (বিকেন্দ্রীভুত এবং ওভার দ্য কাউন্টার মার্কেট-ওটিসি) বোঝায় যেখানে ব্যবসায়ী, বিনিয়োগকারী, সংশ্লিষ্ট প্রতিষ্ঠান এবং ব্যাংকসমূহ, বিশ্বের বিভিন্ন দেশের মুদ্রা ক্রয়, বিক্রয় এবং বিনিময় করে থাকে। ২০১৬ সালে ফরেক্সে দৈনিক লেনদেনের পরিমাণ ছিল $৫.১ ট্রিলিয়ন, ব্যাংক অফ ইন্টারন্যাশনাল সেটেলমেন্টের (BIS) ডাটা অনুযায়ী। ফরেক্স মার্কেট  হচ্ছে ডিসেন্ট্রালাইজড মার্কেট। অন্য কথায়, এখানে কোন নির্দিষ্ট স্থান নেই যেখানে বিনিয়োগকারীরা কারেন্সি ট্রেড করতে যাবে। ফরেক্স ট্রেডাররা ইন্টারনেটের মাধ্যমে বিভিন্ন ডিলারের কাছ থেকে ভিন্ন কারেন্সি পেয়ারের কোট পেয়ে থাকে। বিশ্বজুড়ে ফাইনান্স্যিয়াল সেন্টার - লন্ডন, নিউ ইয়র্ক, টোকিও, হংকং এবং সিঙ্গাপুর - এখানে নোঙ্গর হিসেবে কাজ করে বিভিন্ন ধরনের বায়ার এবং সেলারদের মধ্যে লেনদেন সম্পন্ন করতে। ইন্টারব্যাংক কারেন্সি মার্কেটে এক্সেস  পেতে হলে আপনার তা ফরেক্স ব্রোকারের মাধ্যমে পেতে হবে।

ইতিহাস 
১৯৭১ সালে ব্রেটন উডস এ চুক্তির পর, আরও বড় মুদ্রা একে অপরের বিরুদ্ধে অবাধে ভাসা করার অনুমতি দেওয়া হয়। পৃথক মুদ্রাগুলির মান পরিবর্তিত হয়, যা বৈদেশিক মুদ্রার পরিষেবা এবং ট্রেডিংয়ের প্রয়োজনীয়তা বাড়িয়ে দেয়। বাণিজ্যিক ও বিনিয়োগ ব্যাংকগুলি তাদের ক্লায়েন্টদের পক্ষে ফরেক্স মার্কেটে বেশিরভাগ ট্রেডিং পরিচালনা করে থাকে তবে পেশাদার ও ব্যক্তিগত বিনিয়োগকারীদের জন্য অন্যের বিরুদ্ধে এক মুদ্রার ট্রেডিংয়ের সম্ভাবনাও রয়েছে।

ফরেক্স ট্রেডিং কি? 
ফরেক্স বিনিয়োগ মানে হচ্ছে ফরেন এক্সচেঞ্জ আর এখানে বিনিয়োগকারী এবং স্পেকুলেটররা কারেন্সি মার্কেটে ট্রেড করে।

বিনিয়োগকারী যেমন স্টক অথবা কমোডিটিতে ট্রেড করতে পারে, একজন ইনভেস্টর কারেন্সিতেও সেভাবে ট্রেড করতে পারে এবং ২টি দেশের কারেন্সির এক্সচেঞ্জ রেটের পার্থক্যের মধ্যে দিয়ে লাভ করতে পারে।

উদাহরণস্বরূপ, ট্রেডার যদি মনে করে যে ইউরোর অবস্থান ইউএস ডলারের তুলনায় শক্তিশালী হবে, তাহলে সে ডলার সেল করে ইউরো বাই করবে।

তথ্যসূত্র

অর্থনীতি (সামাজিক বিজ্ঞান)
অর্থসংস্থান
মুদ্রা
ই-বাণিজ্য
বৈদেশিক মুদ্রা বাজার
গার্ডিয়্যান্স অফ দ্য গ্যালাক্সি (২০০৮-এর দল)

গার্ডিয়্যান্স অফ দ্য গ্যালাক্সি হলো মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত কাল্পনিক মহাকাশভ্রমণকারী সুপারহিরো দল। ড্যান অ্যাবনেট ও অ্যান্ডি ল্যানিং বিভিন্ন ধরনের লেখক ও চিত্রশিল্পীদের দ্বারা নির্মিত বিদ্যমান ও পূর্বে সম্পর্কহীন চরিত্রদের থেকে দলটিকে পুনরায় তৈরি করেন। শুরুতে দলটির সদস্যদের তালিকায় ছিল স্টার-লর্ড, রকেট রাকুন, গ্রুট, ফাইলা-ভেল, ড্র্যাক্স দ্য ডিস্ট্রয়ার এবং অ্যাডাম ওয়ারলক।

এই মহাবিশ্বের রক্ষকরা প্রথমবারের জন্য এনাইলেশন: কঙ্কুয়েস্ট #৬ (এপ্রিল ২০০৮)-এ আবির্ভূত হয়। ২০১৪ সালের এই দলটির উপর একটি পূর্ণ্যদৈর্ঘ্য চলচ্চিত্রকে মুক্তি দেওয়া হয়, যা সমলোচনামূলক খ্যাতি অর্জন করে। গার্ডিয়্যান্স অফ দ্য গ্যালাক্সি ভলি. ২ নামক উল্লেখিত চলচ্চিত্রটির একটি অনুবর্তী চলচ্চিত্র ২০১৭ সালে মুক্তি দেওয়া হয়। এই গার্ডিয়্যান্সদের দল ১৯৬৯ সালের আর্নল্ড ড্রেক ও জীন কোলান দ্বারা তৈরি কৃত আসল দলের নামটি ব্যবহার করে। এছাড়াও, দলটি অন্যান্য মার্ভেল সিনেম্যাটিক ইউনিভার্স চলচ্চিত্র অ্যাভেঞ্জার্স: ইনফিনিটি ওয়ার ও অ্যাভেঞ্জার্স: এন্ডগেম-এ আবির্ভূত হয়।

তথ্যসূত্র

বহিঃসংযোগ
 
 
 মার্ভেল উইকিতে গার্ডিয়্যান্স অফ দ্য গ্যালাক্সি
 
 
 ডন মার্কেস্টেইন-এর টুনোপিডিয়ায় গার্ডিয়্যান্স অফ দ্য গ্যালাক্সি। সেপ্টেম্বর ১, ২০১৬ তারিখে মূল থেকে ।
শফিকুর রহমান (জেনারেল)

লেফটেন্যান্ট জেনারেল শফিকুর রহমান হলেন বাংলাদেশের একজন সাবেক সেনা কর্মকর্তা যিনি সেনাবাহিনীর চিফ অব জেনারেল স্টাফ (সিজিএস)-এর দায়িত্বে ছিলেন। তিনি ২০২০ সালের ৩১ ডিসেম্বর তারিখে সেনাবাহিনী হতে অবসর গ্রহণ করেন। তিনি স্পেশাল সিকিউরিটি ফোর্সের সাবেক মহাপরিচালক। তিনি সেনা সদর দফতরে ডিরেক্টর অব মিলিটারি অপারেশনস (ডিএমও) হিসেবেও দায়িত্ব পালন করেন।

জন্ম ও শিক্ষাজীবন 
রহমান ১৯৬২ সালের ৩১ ডিসেম্বর পূর্ব পাকিস্তানের শরীয়তপুর জেলায় (বর্তমানে বাংলাদেশ) জন্মগ্রহণ করেন। ২১ ডিসেম্বর ১৯৮৪ তারিখে কর্পস অব ইনফেনট্রিতে কমিশন লাভ করেন। তিনি নেদারল্যান্ডসের ওপিসিডাব্লিউ অ্যাডভান্স কোর্স, পাকিস্তান জুনিয়র স্টাফ কোর্স, ফিলিপাইনের কমান্ড অ্যান্ড জেনারেল স্টাফ কোর্স এবং রোমানিয়ায় ওপিসিডব্লিউ বুনিয়াদি কোর্স সম্পন্ন করেন। তিনি ডিফেন্স সার্ভিসেস কমান্ড এবং স্টাফ কলেজ থেকে স্নাতক হন এবং ন্যাশনাল ডিফেন্স কলেজে আর্মি ওয়ার কোর্স সম্পন্ন করেন। তিনি জাতীয় বিশ্ববিদ্যালয়ের প্রতিরক্ষা শিক্ষায় মাস্টার্স সম্পন্ন করেন । তিনি বাংলাদেশ ইউনিভার্সিটি অব প্রফেশনালস থেকে যুদ্ধ অধ্যয়নেও মাস্টার্স সম্পন্ন করেন এবং মাস্টার্সের জন্য চ্যান্সেলর পুরস্কার পান।

কর্মজীবন 
বাংলাদেশ সেনাবাহিনীতে সুনামের সাথে বেশ কয়েকটি বড় দায়িত্ব পালন করেন। তিনি সেনা সদর দফতরে ডিরেক্টর অব মিলিটারি অপারেশনস (ডিএমও) হিসেবে দায়িত্ব পালন করেন। চিফ অব জেনারেল স্টাফ (সিজিএস), জিওসি -৫৫তম পদাতিক ডিভিশন, জিওসি -১৯তম পদাতিক ডিভিশন, জিওসি-২৪তম পদাতিক ডিভিশন হিসেবে দায়িত্ব পালন করেন। তিনি বাংলাদেশ মিলিটারি একাডেমী এবং স্কুল অব ইনফ্যান্ট্রি অ্যান্ড টেকটিক্সের প্রশিক্ষক ছিলেন। তিনি ডিফেন্স সার্ভিসেস কমান্ড এবং স্টাফ কলেজের একজন সিনিয়র শিক্ষক ছিলেন।  ২০১৫ সালে তিনি চট্টগ্রাম এলাকা কমান্ডার হিসেবে দায়িত্ব পালন করেন।  ২০১০ সালের ১০ এপ্রিল তিনি স্পেশাল সিকিউরিটি ফোর্স এর মহাপরিচালক নিযুক্ত হন।   ২০১৮ সালের ২৮ জুলাই তাকে লেফট্যানেন্ট জেনারেল পদে পদোন্নতি দেওয়া হয় এবং সেনাবাহিনীর চিফ অব জেনারেল স্টাফ (সিজিএস) পদে নিযুক্ত হন।

জাতিসংঘ মিশন 
তিনি নিউইয়র্ক শহরের জাতিসংঘের সদর দফতরে বাংলাদেশের সিনিয়র সামরিক যোগাযোগ কর্মকর্তা ছিলেন।  তিনি সোমালিয়া আইতে জাতিসংঘের পাঠানো অপারেশনে বাংলাদেশ সেনাবাহিনীর অংশ ছিলেন।

তথ্যসূত্র 

শরীয়তপুর জেলার ব্যক্তি
১৯৬২-এ জন্ম
বাংলাদেশ সেনাবাহিনীর জেনারেল
জীবিত ব্যক্তি
বাংলাদেশী জেনারেল
ন্যাশনাল ডিফেন্স কলেজ (বাংলাদেশ)-এর প্রাক্তন শিক্ষার্থী
হুমারিয়া তাসনীম

হুমারিয়া তাসনীম (জন্ম ৮ জুন ১৯৯৫) একজন আমিরাতি ক্রিকেটার। ২০১৮ আইসিসি মহিলা বিশ্ব টুয়েন্টি২০ বাছাইপর্বের সংযুক্ত আরব আমিরাত জাতীয় মহিলা ক্রিকেট দলের স্কোয়াডের জন্য তাকে জুলাই ২০১৮ তে অধিনায়ক হিসাবে ঘোষণা করা হয়। ২০১৮ সালের ৭ জুলাই সংযুক্ত আরব আমিরাতের হয়ে নেদারল্যান্ডসের বিপক্ষে বিশ্ব টুয়েন্টি২০ বাছাইপর্বের জন্য মহিলাদের টুয়েন্টি২০ আন্তর্জাতিক ম্যাচের মধ্য দিয়ে টুয়েন্টি২০ আন্তর্জাতিকে তার অভিষেক হয়।।

ব্যক্তিগত পরিসংখ্যান

ব্যাটিং পরিসংখ্যান

বোলিং পরিসংখ্যান

অন্যান্য পরিসংখ্যান

সর্বশেষ ম্যাচ পরিসংখ্যান

তথ্যসূত্র

বহিঃসংযোগ
 

১৯৯৫-এ জন্ম
জীবিত ব্যক্তি
আমিরাতি ক্রিকেটার
মহিলা ক্রিকেটার
জন্মের স্থান অনুপস্থিত (জীবিত ব্যক্তি)
মহিলা ক্রিকেট অধিনায়ক
শারজাহের ব্যক্তি
জন ব্যারিমোর

জন সিডনি ব্যারিমোর (; জন্ম: ব্লিদ, ১৫ ফেব্রুয়ারি ১৮৮২ - ২৯ মে ১৯৪২) ছিলেন একজন মার্কিন অভিনেতা। তিনি মঞ্চ, পর্দা ও বেতারে অভিনয় করতেন। ব্যারিমোর পরিবারের অন্যতম সদস্য জন শুরুতে মঞ্চে কাজ করা এড়িয়ে যাওয়ার চেষ্টা করেন এবং কিছুদিন চিত্রশিল্পী হিসেবে কর্মজীবন গড়ার চেষ্টা করেন। কিন্তু ১৯০০ সালে তিনি মঞ্চে তার পিতার সাথে কাজ করেন এবং পরের বছর তার বোন ইথেলের সাথে অভিনয় করেন। ১৯০৩ সালে তিনি পূর্ণদ্যোমে তার অভিনয় জীবন শুরু করেন এবং হালকা ধরনের হাস্যরসাত্মক নাটক ও পরে গম্ভীর নাট্যধর্মী নাটকে অভিনয় করে প্রথম খ্যাতি অর্জন করেন। তিনি জাস্টিস (১৯১৬), থার্ড রিচার্ড (১৯২০) ও হ্যামলেট (১৯২২) নাটকে অভিনয় করে সুখ্যাতি অর্জন করেন এবং হ্যামলেট নাটকে তার অভিনয় তাকে "সেরা জীবিত মার্কিন বিয়োগান্ত তারকা" খ্যাতি পাইয়ে দেয়।

হ্যামলেট নাটকের সফলতার পর ব্যারিমোর মঞ্চনাটক ছেড়ে চলচ্চিত্রে মনোযোগ দেন। নির্বাক চলচ্চিত্র যুগে তিনি ডক্টর জেকিল অ্যান্ড মিস্টার হাইড (১৯২০), শার্লক হোমস (১৯২২) ও দ্য সি বিস্ট (১৯২৬) চলচ্চিত্রে অভিনয় করে জনপ্রিয়তা অর্জন করেন। এই সময়ে তিনি "গ্রেট প্রোফাইল" নামে খ্যাত হন। সবাক চলচ্চিত্র শুরু হলে তার মঞ্চনাটকের জন্য প্রশিক্ষণ লাভ করা কণ্ঠ তাকে আরও খ্যাতি অর্জন করতে সহায়তা করে এবং তার অভিনীত তিনটি চলচ্চিত্র - গ্র্যান্ড হোটেল (১৯৩২), টুয়েন্টিয়েথ সেঞ্চুরি (১৯৩৪) ও মিডনাইট জাতীয় চলচ্চিত্র রেজিস্ট্রিতে অন্তর্ভুক্ত হয়।

টীকা

তথ্যসূত্র

গ্রন্থপঞ্জি

বহিঃসংযোগ

 
 
 
 

১৮৮২-এ জন্ম
১৯৪২-এ মৃত্যু
২০শ শতাব্দীর মার্কিন অভিনেতা
আইরিশ বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
ব্যারিমোর পরিবার
ফিলাডেলফিয়ার অভিনেতা
মার্কিন চলচ্চিত্র অভিনেতা
মার্কিন বেতার অভিনেতা
মার্কিন মঞ্চ অভিনেতা
মার্কিন শেকসপিয়ারীয় অভিনেতা
আমেরিকান থিয়েটার হল অব ফেমে অন্তর্ভুক্ত ব্যক্তি
মার্কিন নির্বাক চলচ্চিত্র অভিনেতা
মেট্রো-গোল্ডউইন-মেয়ারের চুক্তিবদ্ধ শিল্পী
স্কটিশ বংশোদ্ভূত মার্কিন ব্যক্তি
স্মিথা হরিকৃষ্ণা

স্মিথা হরিকৃষ্ণা (জন্ম ৬ নভেম্বর ১৯৭৩, বেঙ্গালুরু, কর্ণাটক) একজন অবসরপ্রাপ্ত একদিনের আন্তর্জাতিক ক্রিকেটার, যিনি ভারত জাতীয় মহিলা ক্রিকেট দলকে নেতৃত্ব দিয়েছেন। তিনি একজন ডানহাতি ব্যাটসম্যান ও ডানহাতি মিডিয়াম পেসার। তিনি ভারতের হয়ে ২২টি একদিনের আন্তর্জাতিকে খেলে ২৩১ রান ও ৮টি উইকেট সংগ্রহ করেন।

২০০৭ এর জুলাইয়ে তিনি সংযুক্ত আরব আমিরাত জাতীয় মহিলা ক্রিকেট দল এর কোচিং এর দায়িত্ব নেন এবং ২০০৭ এসিসি মহিলা টুর্নামেন্টে তার কোচিং অভিষেক হয়। তার দল তিনটি ম্যাচের সবকটিতেই বিরাট ব্যবধানে হারে।

তথ্যসূত্র

১৯৭৩-এ জন্ম
বেঙ্গালুরু থেকে আগত ক্রিকেটার
ভারতীয় মহিলা ক্রিকেটার
জীবিত ব্যক্তি
কর্ণাটকের ক্রিকেটার
ভারতের মহিলা একদিনের আন্তর্জাতিক ক্রিকেটার
ভারতীয় ক্রিকেট কোচ
কর্ণাটকের মহিলা ক্রীড়াবিদ
রফিকুল ইসলাম (জেনারেল)

মো. রফিকুল ইসলাম বাংলাদেশ সেনাবাহিনীর অবসরপ্রাপ্ত মেজর জেনারেল এবং বর্ডার গার্ড বাংলাদেশের (বিজিবি) সাবেক মহাপরিচালক।

কর্মজীবন 
মো. রফিকুল ইসলাম ১৯৭৬ সালের ৩০ নভেম্বর বাংলাদেশ সেনাবাহিনীর সিগন্যাল কর্পসে যোগ দেন। তিনি সামরিক অপারেশন ডিরেক্টরেট (জিএসও) হিসেবে দায়িত্ব পালন করেন। তিনি সেনাপ্রধানের সহকারী ব্যক্তিগত সচিব ছিলেন।  তিনি সিগনাল ট্রেনিং স্কুল ও কলেজের কমান্ড্যান্ট ছিলেন এবং দুটি সিগন্যাল ব্যাটালিয়নের কমান্ড্যান্ট হিসাবে দায়িত্ব পালন করেন। তিনি পদাতিক ডিভিশনের কর্নেল স্টাফ হিসেবে কাজ করেন। 

বাংলাদেশ সেনাবাহিনীর সদর দফতরে সিগন্যাল পরিচালক হিসেবে দায়িত্ব পালন করেন। তিনি প্রধানমন্ত্রীর কার্যালয়ে এবং সশস্ত্র বাহিনী বিভাগে অপারেশন পরিচালক হিসাবে দায়িত্ব পালন করেন। ১১ মে ২০১১ তারিখে তিনি বর্ডার গার্ডের মহাপরিচালক নিযুক্ত হন।  তিনি ২০০৯ সালের বাংলাদেশ রাইফেলসে বিদ্রোহীদের বিচার করার জন্য বর্ডার গার্ড বাংলাদেশের বিশেষ আদালত নং-৩ এর সভাপতিত্ব করেন।  তিনি বিডিআর ট্রাইব্যুনালের বিশেষ আদালত নং ৭ এর ও সভাপতিত্ব করেন।  ১ জুলাই ২০১১ তারিখে তিনি বাংলাদেশ সীমান্তরক্ষী বাহিনী থেকে বিদায় নেন। ১৪ জুলাই ২০১১ তারিখে তিনি অবসর গ্রহণ করেন।

জাতিসংঘ মিশন 
১৯৯৩ থেকে ১৯৯৪ পর্যন্ত তিনি মোজাম্বিকের জাতিসংঘের অপারেশন ডেপুটি কমান্ডার হিসাবে দায়িত্ব পালন করেন।

আরো দেখুন 

 চৌধুরী হাসান সারওয়ার্দী
 মোহাম্মদ আতিকুর রহমান
 নুরউদ্দীন খান
 মো: জাহাঙ্গীর আল মুস্তাহিদুর রহমান

তথ্যসূত্র 

জন্মের বছর অনুপস্থিত (জীবিত ব্যক্তি)
বাংলাদেশ সেনাবাহিনীর জেনারেল
জীবিত ব্যক্তি
বর্ডার গার্ড বাংলাদেশের মহাপরিচালক
ব্যারিমোর পরিবার

ব্যারিমোর পরিবার হল ব্রিটিশ বংশোদ্ভূত মার্কিন অভিনয়শিল্পী পরিবার। ব্যারিমোর পরিবার ব্রডওয়ে ও ওয়েস্ট এন্ডে মঞ্চস্থ দ্য রয়্যাল ফ্যামিলি নাটকের অনুপ্রেরণা, নাটকটি ১৯২৭ সালে প্রথম মঞ্চস্থ হয়।

সদস্যদের তালিকা

 উইলিয়াম এডওয়ার্ড ব্লিদ (১৮১৮–১৮৭৩), বিয়ে করেন মাটিল্ডা চেম্বারলেইন (১৮২২-১৮৪৯)-কে, তাদের সাত সন্তান ছিল
 হার্বার্ট আর্থার চেম্বারলেইন ব্লিদ (ওরফে মরিস ব্যারিমোর (১৮৪৯–১৯০৫))
 ∞ বিয়ে করেন জর্জিয়ানা এমা ড্রিউ-কে, তাদের তিন সন্তান: লিওনেল, ইথেল, ও জন
 লিওনেল ব্যারিমোর (১৮৭৮–১৯৫৪)
∞ বিয়ে করেন ডরিস র‍্যানকিন-কে (প্রথম সন্তান), তাদের দুই কন্যা। তালাকের ফলে বৈবাহিক সম্পর্কের অবসান।
 ম্যারি ব্যারিমোর (২ বছর বয়সে মারা যান)
 দ্বিতীয় ইথেল ব্যারিমোর (শিশু অবস্থায় মারা যান)।
∞ বিয়ে করেন আইরিন ফেনউইক-কে (দ্বিতীয় স্ত্রী, আমৃত্যু)
 ইথেল ব্যারিমোর (১৮৭৯–১৯৫৯)
∞ বিয়ে করেন রাসেল গ্রিসওল্ড কোল্ট-কে, তাদের তিন সন্তান। ইথেলের সন্তানেরাও অভিনয় করতেন।
 স্যামুয়েল পিবডি কোল্ট
 জন ড্রিউ কোল্ট
 ইথেল ব্যারিমোর কোল্ট.
∞ বিয়ে করেন জন রোমিও মিগলিয়েত্তা-কে, তাদের সন্তান: জন ড্রিউ মিগলিয়েত্তা (জ. ১০ সেপ্টেম্বর ১৯৪৬)
 জন ব্যারিমোর (১৮৮২–১৯৪২)
 ∞ বিয়ে করেন ক্যাথরিন করি হ্যারিস-কে (প্রথম স্ত্রী, তালাকপ্রাপ্ত)
 ∞ বিয়ে করেন ব্লাঞ্চ ওয়েলরিচস-কে (দ্বিতীয় স্ত্রী, তালাকপ্রাপ্ত), তাদের সন্তান:
 ডায়ানা ব্লাঞ্চ ব্যারিমোর
 ∞ বিয়ে করেন ব্র্যামওয়েল ফ্লেচার-কে
 ∞ বিয়ে করেন জন আর. হাওয়ার্ড-কে
 ∞ বিয়ে করেন রবার্ট উইলকক্স-কে
 ∞ বিয়ে করেন  ডোলোরেস কস্টেলো-কে (তৃতীয় স্ত্রী, তালাকপ্রাপ্ত), তাদের সন্তান:
 ডোলোরেস ইথেল মে ব্যারিমোর (জীবিত)
 ∞ বিয়ে করেন টমাস ফেয়ারব্যাঙ্কস-কে (প্রথম স্বামী, তালাকপ্রাপ্ত), তাদের সন্তান:
 হিলার ক্লারাড্রু ফেয়ারব্যাঙ্কস(জীবিত),
 ∞ বিয়ে করেন টমাস র‍্যান্ডলফ-কে, তাদের সন্তান:
 ইসাবেল হ্যারিসন ব্যারিমোর র‍্যান্ডলফ
 অ্যান্থনি জন ব্যারিমোর ফেয়ারব্যাঙ্কস
∞ বিয়ে করেন ডায়ান জেনিনোভিচ-কে, তাদের সন্তান:
 সামান্থা মে ব্যারিমোর ফেয়ারব্যাঙ্কস।
 ∞ বিয়ে করেন লিও বেডেল-কে (দ্বিতীয় স্বামী), তাদের সন্তান:
 ডোর লুইস বেডেল
 স্টেফানি মে বেডেল
 জন ড্রিউ ব্যারিমোর (জুনিয়র) (১৯৩২–২০০৪)
 ∞ বিয়ে করেন কারা উইলিয়ামস-কে (প্রথম স্ত্রী, তালাকপ্রাপ্ত)
  জন ব্লিদ ব্যারিমোর
 ∞ বিয়ে করেন রেবেকা পোগ্রো-কে
 ব্লিদ লেন ব্যারিমোর
 সাবরিনা ব্রুক ব্যারিমোর
 ∞ বিয়ে করেন জ্যাকুলিন মেন্স-কে
 চতুর্থ জন ব্লিদ ব্যারিমোর
 ∞ বিয়ে করেন গাব্রিয়েলা পালাজ্জোল্লি (দ্বিতীয় স্ত্রী, তালাকপ্রাপ্ত)
 ব্লিদ ডোলোরেস ব্যারিমোর. ∞ বিয়ে করেন আন্তোনিও জোফ্রেদি-কে
 গাব্রিয়েলা জোফ্রেদি
 নিকোল জোফ্রেদি
 ∞ বিয়ে করেন নিনা ওয়েন-কে (তৃতীয় স্ত্রী, তালাকপ্রাপ্ত)
 জেসিকা ব্যারিমোর (মৃ. ২০১৪, অতিরিক্ত ঔষধ গ্রহণ)
 ∞ বিয়ে করেন ইলডিকো জায়েদ-কে (চতুর্থ স্ত্রী, তালাকপ্রাপ্ত)
 ড্রিউ ব্যারিমোর (জ. ১৯৭৫)
 ∞ বিয়ে করেন জেরেমি টমাস-কে (প্রথম স্বামী, তালাকপ্রাপ্ত)
 ∞ বিয়ে করেন টম গ্রিন-কে (দ্বিতীয় স্বামী, তালাকপ্রাপ্ত)
 ∞ বিয়ে করেন উইল কোপেলম্যান-কে (তৃতীয় স্বামী, তালাকপ্রাপ্ত)
 অলিভ ব্যারিমোর কোপেলম্যান
 ফ্র্যাঙ্কি ব্যারিমোর কোপেলম্যান
 ∞ বিয়ে করেন এলাইন ব্যারি-কে (জন ব্যারিমোর সিনিয়রের চতুর্থ স্ত্রী ব্যারিমোর, তালাকপ্রাপ্ত)

তথ্যসূত্র
চাঁদপুর জেলার শিক্ষাপ্রতিষ্ঠানের তালিকা

এখানে বাংলাদেশের চাঁদপুর জেলার শিক্ষা প্রতিষ্ঠানসমূহের তালিকা দেওয়া হলো:

বিশ্ববিদ্যালয়

মেডিকেল কলেজ

আইন কলেজ

কারিগরি কলেজ

কলেজ

মাদ্রাসা

তথ্যসূত্র 

চাঁদপুর জেলা
জেলা অনুযায়ী বাংলাদেশের শিক্ষাপ্রতিষ্ঠানের তালিকা
রাজীব চক মেট্রো স্টেশন

রাজীব চক  দিল্লী মেট্রোর নীল ও হলুদ লাইনে অবস্থিত দিল্লির একটি মেট্রো স্টেশন। এই স্টেশনটি উপরের স্তরে নীল লাইন এবং নিম্ন স্তরে হলুদ লাইনের মধ্যে একটি স্থানান্তর কেন্দ্র।

এটি দিল্লি মেট্রো ব্যবস্থার ব্যস্ততম স্টেশনগুলির মধ্যে একটি এবং এটি দিল্লির কেন্দ্রে অবস্থিত কনট প্লেস অঞ্চলে মেট্রো রেল পরিষেবা পরিবেশন করছে। এটি প্রতিদিন ৫ লক্ষ যাত্রী পরিচালনা করে। রাজীব চৌক মেট্রো স্টেশনে প্রায়  এলাকা নিয়ে গঠিত।

অনেক ব্যবসা এবং গুরুত্বপূর্ণ ভবন, রেস্তোরাঁ এবং সিনেমাগুলি স্টেশনের পাশেই অবস্থিত। স্টেশনটি সেন্ট্রাল পার্কের নিচে নির্মিত। কনট প্লেস আনুষ্ঠানিকভাবে রাজিব চক নামে পরিচিত, ভারতের সাবেক প্রধানমন্ত্রী রাজীব গান্ধীর নামে। এটি কয়েকটি ওয়েবসাইটে বর্ণিত কোটা বিরোধী কর্মী রাজিব গোস্বামী নামে নয়। ১৯৯৫ সালের সেপ্টেম্বরে স্বরাষ্ট্র মন্ত্রণালয় আদেশ দেয় যে, ৭৫ বছর বয়সী কনট প্লেস (সিপি) রাজীব চক এবং কনট সার্কাস ইন্দিরা চক হিসেবে পরিচিত হবে।

আরও দেখুন 

 চেন্নাই সেন্ট্রাল মেট্রো স্টেশন 
 কাশ্মীরী গেট মেট্রো স্টেশন

তথ্যসূত্র

বহিঃসংযোগ 

 দিল্লি মেট্রো রেল কর্পোরেশন লি। (অফিসিয়াল সাইট) 
 দিল্লি মেট্রো বার্ষিক প্রতিবেদন 
 

দিল্লি মেট্রো স্টেশন
উইকিউপাত্তে স্থানাঙ্ক আছে
অপর্যালোচিত অনুবাদসহ পাতা
২০০৫-এ দিল্লিতে প্রতিষ্ঠিত
২০০৫-এ চালু রেলওয়ে স্টেশন
সিনা ইবনে জামালী

সিনা ইবনে জামালী এজেসি, পিএসসি। বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল। তিনি ডিরেক্টর মিলিটারি অপারেশনের এ্যাডজুটেন্ট জেনারেল। বাংলাদেশ সেনাবাহিনীর ২৪তম পদাতিক ডিভিশনের জেনারেল অফিসার কমান্ডিং, চট্টগ্রাম ও সেনা সদর দফতরের জেনারেল স্টাফ হিসেবে ছিলেন। আগস্ট ২০০৭ থেকে সেপ্টেম্বর ২০০৯ পর্যন্ত তিনি বাংলাদেশ ক্রিকেট বোর্ডের সভাপতি হিসেবে দায়িত্ব পালন করেন। বর্তমানে তিনি রেডিয়েট ফার্মাসিউটিক্যালস লিমিটেডের কর্পোরেট পরামর্শক, রেডিয়েট ডিস্ট্রিবিউশন লিমিটেড ও রেডিয়েট নিউট্রাসিউটিক্যালস লিমিটেডের এমডি ও সিইও হিসেবে কাজ করছেন।

শিক্ষাজীবন 
সিনা ইবনে জামালী মির্জাপুর ক্যাডেট কলেজে পড়াশোনা করেন। তিনি ডিফেন্স সার্ভিসেস কমান্ড এবং স্টাফ কলেজের মাস্টার্স অফ ডিফেন্স স্টাডিজ (এমডিএস) এবং ডিফেন্স সার্ভিসেস কমান্ড এবং স্টাফ কলেজ থেকে আর্মি ওয়ার কোর্স সম্পন্ন করেন। পাকিস্তান এবং মার্কিন যুক্তরাষ্ট্রের আর্মি ওয়ার কোর্স সম্পন্ন করেন।

কর্মজীবন 
তিনি দুটি পদাতিক ব্যাটালিয়নের ও একটি পদাতিক ব্রিগেড এবং একটি পদাতিক ডিভিশনের নেতৃত্ব দেন। তিনি চট্টগ্রাম পার্বত্য চট্টগ্রামে বিদ্রোহী অভিযানে অংশ নেন। তিনি সেনাবাহিনীর অ্যাডজুটেন্ট জেনারেল হিসেবে দায়িত্ব পালন করেন।  তিনি বাংলাদেশ সেনাবাহিনীর কর্নেল কমান্ড্যান্ট পদে ভূষিত হন। ১৪ মে ২০০৯ থেকে ৩১ অক্টোবর ২০০৯ পর্যন্ত তিনি ন্যাশনাল ডিফেন্স কলেজের কমান্ড্যান্ট হিসেবে দায়িত্ব পালন করেন।  আগস্ট ২০০৭ থেকে সেপ্টেম্বর ২০০৯ পর্যন্ত তিনি বাংলাদেশ ক্রিকেট বোর্ডের সভাপতি হিসেবে দায়িত্ব পালন করেন।

তথ্যসূত্র 

জন্মের বছর অনুপস্থিত (জীবিত ব্যক্তি)
বাংলাদেশ সেনাবাহিনীর জেনারেল
জীবিত ব্যক্তি
বাংলাদেশী ক্রিকেট প্রশাসক
বাংলাদেশ ক্রিকেট বোর্ডের সভাপতি
লতিফ বাওয়ানী জুট মিলস লিমিটেড

লতিফ বাওয়ানী জুট মিলস লিমিটেড বাংলাদেশের ঢাকা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল।

অবস্থান 
বাংলাদেশের মধ্যাঞ্চলের ঢাকা বিভাগের ঢাকা জেলার ডেমরায় এই শিল্প প্রতিষ্ঠানটি অবস্থিত।

ইতিহাস 
এই শিল্প প্রতিষ্ঠানটি ১৯৫৩ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

অবকাঠামো 
এই বৃহদায়তন শিল্প-কমপ্লেক্সটি ৬২.৮৩ একর জায়গা জুড়ে অবস্থিত।

কর্মরত শ্রমিক ও ব্যবস্থাপনা 
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৭,০৮৯ জন কর্মী নিয়োজিত রয়েছে।

উৎপাদন ক্ষমতা 
এই মিলে রয়েছে ৫০০ হেসিয়ান, ২২৫ সেকিং, ১০০ সিবিসি এবং ২০ অন্যান্য লুম এবং গড়ে এর মাসিক উৎপাদন ক্ষমতা ৪৭৫.৭৫ মেট্রিক টন হেসিয়ান, ১,২০৭.৭৫ মেট্রিক টন সেকিং, ২৩২.৭৫ মেট্রিক টন সিবিসি ও ৩৩৬ মেট্রিক টন অন্যান্য লুম।

উৎপাদিত পণ্য 
 কাপড়
 থলে।

বাণিজ্য 
১৯৮০ সালে একবার সামান্য কিছু লাভের পর সুদীর্ঘ ৩০ বছর লোকসান গুনে অবশেষে ২০১০-১১ অর্থবছরে এসে প্রতিষ্ঠানটি লাভ করেছে গড়ে ২০ কোটি ৯৭ লাখ ৯৯ হাজার টাকা। বর্তমানে এখানে উৎপাদিত পন্যের ৭০% বিদেশে রপ্তানি করে বছরে প্রায় ১২২ কোটি টাকা আয় হয় এবং অবশিষ্ট ৩০% দেশের মধ্যে বাজারজাত করা হয়।

আরও দেখুন 
 বাংলাদেশ পাটকল করপোরেশন;
 বাংলাদেশের পাটকলগুলোর তালিকা।

তথ্যসূত্র

বহিঃসংযোগ 
 লতিফ বাওয়ানী জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।

১৯৫৩-এ প্রতিষ্ঠিত
বাংলাদেশের পাটকল
সারস্বত ব্রাহ্মণ

সারস্বত ব্রাহ্মণ হলো ভারতীয় হিন্দু ব্রাহ্মণদের একটি উপগোষ্ঠী, যারা মূলত সরস্বতী নদীর তীরবর্তী অঞ্চলে বসবাস করতো বলে ধরা হয়৷ ঋগ্বেদে উল্লেখিত সরস্বতী নদী প্রাচীন গান্ধার রাজ্যের (আফগানিস্তান) হিন্দুকুশ পর্বত থেকে উৎপন্ন এবং এর অববাহিকা আফগানিস্তান, ইরান এবং পাকিস্তানে বিস্তীর্ণ অঞ্চলে অবস্থিত যা প্রাচীন আর্যভূমি  হিসেবে পরিচিত।    রাজতরঙ্গীনিতে লিপিবদ্ধ পঞ্চগৌড় ব্রাহ্মণদের পাঁচটি বিভাগের একটি হলো এই সারস্বত ব্রাহ্মণরা। বাংলার বৈদ্যব্রাহ্মণরা, মূলত সারস্বত শ্রেণীর ব্রাহ্মণ। মূর্ধাভিষিক্ত বা ব্রহ্মক্ষত্রিয় হলো সারস্বত ব্রাহ্মণ শ্রেণির সর্বোচ্চ সম্প্রদায় যারা একই সাথে ব্রাহ্মণ্য আচার এবং ক্ষত্রিয়ের পেশা গ্রহণ করে ধর্ম ও ব্রাহ্মণকে রক্ষা করে।

ইতিহাস
খ্রিস্টীয় দ্বাদশ শতাব্দীতে কলহণের কাশ্মীরের ইতিহাস বিষয়ে রচিত রাজতরঙ্গিনী পুস্তকে বিন্ধ্য পর্বতের উত্তরভাগে অবস্থিত পাঁচ পঞ্চগৌড় ব্রাহ্মণ সম্প্রদায়ের একটিকে সারস্বত ব্রাহ্মণ বলে উল্লেখ করা রয়েছে৷ তারা ভারতীয় উপমহাদেশের উত্তরভাগের বিস্তীর্ণ অঞ্চল জুড়ে বসতি স্থাপন করেছিলেন৷ এদেরই মধ্যে একটি অংশ সিন্ধু প্রদেশের দক্ষিণ উপকূলভাগ ও গুজরাতের উপকূল অঞ্চলে বসবাস করতেন, যারা ১৯৪৭ খ্রিষ্টাব্দের দেশভাগের পরে বোম্বে রাজ্যে চলে আসেন৷ আরেকটি অংশ অবিভক্ত পাঞ্জাব এবং কাশ্মীর উপত্যকার বিস্তীর্ণ অঞ্চলে বাস করতেন, যারা দেশভাগের পরে পাকিস্তান ছেড়ে ভারতে চলে আসেন৷ আরেকটি অংশ, যারা গৌড় সারস্বত ব্রাহ্মণ নামে পরিচিত তাদের বাস বর্তমান ভারতের কোঙ্কণ উপকূল বরাবর৷

আগ্রাতে বসবাসকারী সারস্বত ব্রাহ্মণরা মনে করেন দশগ্রীব রাবণও ছিলেন সারস্বত ব্রাহ্মণ কারণ তার পিতা ছিলেন ঋষি বিশ্বশ্রবা৷

সংস্কৃতি

সামাজিক অবস্থা
গোয়াতে উচ্চতর চিৎপাবন ব্রাহ্মণদের কাছে সারস্বত ব্রাহ্মণরা জাতিগত শ্রেণিবিন্যাসের দিক থেকে নিকৃৃষ্ট৷ চিৎপাবনরা নিজেরা যেহেতু নিরামিষভোজী তাই তারা আমিষ ও মাংসভক্ষণকারী সারস্বত উপগোষ্ঠীর ব্রাহ্মণদের হীন চোখে দেখে৷

খাদ্যাভ্যাস
গোয়াতে অবস্থিত সারস্বত ব্রাহ্মণরা আমিষাশী এবং তারা প্রায় সমস্ত ধরনের প্রাপ্ত মাছ ছাড়াও মুরগি ও পাঁঠার মাংস খেয়ে থাকেন৷

কর্ণাটক রাজ্যের উপকূল বরাবর বসবাসরত সারস্বত ব্রাহ্মণদের মধ্যে গৌড় সারস্বত ব্রাহ্মণরা হলেন মধ্ব বৈষ্ণব এবং মধ্বাচার্যের অনুগামী, অপরদিকে অন্যান্য সারস্বতরা স্মার্ত এবং শঙ্করাচার্যের অনুগামী৷ তারা অধিকাংশই নিরামিষাশী৷

কোঙ্কণ অঞ্চলের সারস্বত ব্রাহ্মণদেরকে বেশিরভাগই আমিষাশী না বলে মৎস্যভোজী বলা যেতে পারে৷ শুধু তাই নয়, উত্তর ভারতের বিভিন্ন অঞ্চলে ছড়িয়ে থাকা সারস্বত ব্রাহ্মণদের মধ্যেও এই মাছ খাওয়ার প্রবণতা অধিক দেখা যায়৷

বিবাহ পদ্ধতি
সারস্বতরা একাধিক আলাদা আলাদা গোষ্ঠীতে বিভক্ত, যারা নিজেদের মধ্যে নিয়ম করে অন্তর্বিবাহ করে না তথা সমজাতির মধ্যে বিবাহ নিয়মবিরুদ্ধ৷ সারস্বত এবং অ-সারস্বত দের মধ্যে বর্তমানে বিবাহর হার বৃদ্ধি পেয়েছে, যদিও সারস্বতরা সাধারণত মৎস্যভোজী এবং কদাচিৎ আনুষ্ঠানিকভাবে মাংস খেয়ে থাকেন আবার অন্যান্য ব্রাহ্মণরা পুরোপুরি নিরামিষাশী৷

তথ্যসূত্র 

ব্রাহ্মণ সম্প্রদায়